kardosdrur/scandi-wiki huggingface dataset:
Charles Abrahams

Charles Julius Sophus Abrahams (født 2. juni 1838 i København, død 13. april 1893 sammensteds) var en dansk arkitekt, der arbejdede inden for rammerne af historicismen. Han var bror til teaterdirektør Severin Abrahams.

Charles Abrahams var søn af professor ved Københavns Universitet, senere notarius publicus Nicolai Christian Levin Abrahams og Frederikke Juliane Augusta Philipsen. Han blev student 1857, var to år på Polyteknisk Læreanstalt, blev 1859 optaget på Kunstakademiets Arkitektskole, hvor han i 1864 blev tildelt den lille sølvmedalje (for et gravkapel) og i 1869 tog afgang som arkitekt. Året efter vandt han den lille guldmedalje (for et gymnasium til 150 elever). Han arbejdede nogle år i akademitiden hos J.H. Nebelong.

Abrahams, der var elev af Nebelong, arbejdede mest med rødstensmurværk, i herregårdene med motiver fra fransk renæssance; således har f.eks. Mullerup høje tage, lyse hjørnekvadre og maleriske fremspring i murene, og Bøstrup, som var en regelmæssig bygning fra ca. 1800, forsynede Abrahams med tårn og frontispice. 

Han udstillede på Charlottenborg Forårsudstilling 1864 og 1870.

Han blev gift 26. oktober 1877 i København med Vilhelmine Petersen, født den 1. januar 1852 i København, død den 22. juni 1930 sammesteds, datter af murermester Jørgen Frederik Petersen og Christine Margrethe Jessen. En tegning af Abrahams udført af Georg Hilker findes på Frederiksborgmuseet. Begravet på Vestre Kirkegård.

Værker 
 Næstved Station, Stationspladsen 2, Næstved (1870, siden ombygget totalt 1891-92, 1921 ved Sigurd Christensen, 1940-43 ved K.T. Seest)
 Øvrige stationer på Lille Syd og Sydbanen: Havdrup, Køge (nedrevet), Tureby (nedrevet), Haslev (ombygget), Holme-Olstrup, Lundby og Vordingborg (Masnedsund) (nedlagt 1937) 
 Sparekassen i Hillerød (gamle bygning), Slotsgade 48 (1873)
 Absalonsgade 17, København (1874)
 Arbejderboliger til Tuborgs Fabrikker, Tuborgvej, Hellerup (1874-76, nedrevet 1977)
 Våbenbrødrenes Stiftelse, Jernbanegade 14A-C, Næstved (1876-77, kviste og skorstene siden fjernet, taget ændret, indgangstrappe fjernet, vinduer udskiftet)
 Hvilehjem for lærerinder, Virginiavej 12, København (1878)
 Krebs' Skole, Stockholmsgade 5, København (1878)
 Stiftelse, Gyldenløvesgade 12, København (1882)
 Ombygning af Købmagergade 52, København (1882)
 Hovedbygning på Gurrehus, Gurre (1883, ombygget 1914 af Gotfred Tvede)
 Dagmarteatret, Jernbanegade, København der senere i kun let ændret form blev opført ved Ove Petersen (1880-81)
 Hovedbygning på Bøstrup, Holbæk Amt (1881-82)
 Hovedbygning på Kvistgård, Tikøb Sogn (1883)
 Herregården Mullerup på Fyn (1884-87)
 Påbygning af kamtakker på Torbenfeldt

Projekter 
 Projekt til fyrtårn på Stevns, der samtidig skulle være monument over Ivar Huitfeldt (1877, sammen med Albert Jensen)
 Et udkast til udvidelse af Universitetsbiblioteket (1887)

Galleri

Kilder 

 

Arkitekter fra Danmark
Danskere i 1800-tallet
Historicistiske arkitekter
Personer fra København
Charles
Jøder fra Danmark
The Legend of Spyro: Dawn of the Dragon

The Legend of Spyro: Dawn of the Dragon er det tredje og sidste spil i The Legend of Spyro trilogien. For første gang er et Spyro spil oversat 100% til dansk, med stemmer fra bl.a Mathias Klenske som Spyro og Thea Ulstrup som Spyro's allieret, og gamle fjende, Cynder. I den engelske version høres der bl.a stemmer fra Elijah Wood, Christina Ricci og Gary Oldman.

Historie: Spyro og Cynder vågner efter at have været i dvale i 3 år. Men lige fra de vågner, skal de kæmpe for deres liv og opdager til deres store overraskelse, at de er lænket sammen af magi og ikke kan tage mere end nogen meter fra hinanden. De opdager sener at Malefor er løs og de andre drager ikke er til den store hjælp. Så Spyro og Cynder må så godt som alene klare alle Malefors skabninger og Malefor selv.

Stemmer
I modsætning til de to foregående spil, er dette spil  også udstyret med danske stemmer.

Eksterne henvisninger 
 

Spyro the Dragon
Computerspil fra 2008
Nintendo DS-spil
PlayStation 2-spil
PlayStation 3-spil
Wii-spil
Xbox 360-spil
Bahia

Bahia (BA) (udtales:ba'i.a) er en brailiansk delstat, placeret i den østlige
del af landet i regionen Nordeste ud til Atlanterhavet. Hovedstaden hedder Salvador og delstaten
grænser op til Sergipe, Pernambuco, Piauí, Tocantins, Goiás, Minas Gerais, Alagoas og Espírito Santo.

I kulturen 
Anders And besøger Bahia i Disney-klassiker nr. 7, The Three Caballeros, og ender med at blive meget betaget af stedet og dets indbyggere. Filmen blev produceret hen imod slutningen af anden verdenskrig, i 1944, som et led i USA's positive propaganda-fremstød over for de latinamerinske lande, også kendt som friendly neighbour-politik.

Referencer 

Delstater i Brasilien
Etableret i 1823
Rutefly

Rutefly er den generelle betegnelse for passagerfly i fast rutefart. Et rutefly drives typisk af et flyselskab efter en fast flyveplan, og operatøren kan således ikke altid regne med, at alle sæderne kan blive fyldt, endsige overhovedet have nok rejsende til at gøre turen rentabel. Derfor ligger der et stort arbejde bag, med at finde ruter, der er rentable, estimere hvor ofte den skal beflyves, og hvor store fly, der skal benyttes.

En ruteflyvning over kortere afstand og med mange daglige afgange kaldes også shuttle-flyvning.

Se også
Charterfly

Luftfart
Charterfly

Charterfly er i modsætning til rutefly bestilt til at flyve én bestemt flyvning. Typisk er det et rejseselskab, der bestiller et helt fly til en feriedestination, hvortil de har solgt et antal pakkerejser.

Der kan således godt bestilles et stort antal flyvninger over en hel sæson for et rejseselskab, deraf begrebet charterferie, og flyvningen får dermed karakter af fast ruteflyvning, men der kan typisk ikke købes billetter til afgangen, da flyet så at sige "ejes" af rejseselskabet.

Det er dog ikke unormalt at der opstår en kombination af rute- og charterfly, hvor et rejseselskab fx bestiller et bestemt antal pladser på et almindeligt rutefly, hvis det i forvejen flyver til den påkrævede destination.

Charterselskaber som opererer i Danmark 

Luftfart
International Center for Business and Politics

International Center for Business and Politics er et center under Copenhagen Business School, der blev etableret i september 2004. 

Centeret beskæftiger sig med forskning indenfor forholdene mellem virksomheder og det politiske system indenfor discipliner som komparativ politisk kultur, komparativ politisk økonomi og international politisk økonomi. 

I 2006 blev Center for Europæiske Kulturstudier fusioneret med International Center for Business and Politics.

Eksterne henvisninger 
 Centrets hjemmeside 

Copenhagen Business School
Vilhelm Petersen

Vilhelm Petersen kan henvise til flere personer:

 Vilhelm Petersen (maler) (1812-1880) – dansk maler
 Vilhelm Petersen (1830-1913) (1830-1913) – dansk arkitekt, etatsråd, titulær professor og kgl. bygningsinspektør (Vilhelm Valdemar Petersen)
 Vilhelm Petersen (1851-1931) (1851-1931) – dansk arkitekt og kgl. bygningsinspektør (Jens Vilhelm Petersen)
 Vilhelm Petersen (skuespiller) (1852–1939) – dansk skuespiller
 Vilhelm Petersen, senere Willy Gretor (1868–1923) – dansk maler og kunsthandler
Se også:
 Wilhelm Petersen (1817-1895) – dansk købmand og politiker
Oluf Bagge

Oluf Olufsen Bagge (22. december 1780 i København – 22. september 1836) var en dansk kobberstikker.

Han var søn af Svend Olufsen Bagge, arkivar ved General-Kommissariatets arkiv. Bagge blev student fra Kolding Skole i 1800 og tog herefter anden eksamen. Han lærte derpå kobberstikkerkunsten navnlig i udlandet 1821-1824. Hans hovedvirksomhed omfatter en række blade til Flora Danica. Desuden nævnes Blomstertegninger for Ungdommen af Johannes Ludvig Camradt og stik til nogle af ham selv forfattede skrifter i belletristisk retning. Han har også stukket en del landkort. 

Han var gift med Karen Nielsen og nær ven med C.W. Eckersberg, hvis søn Erling Eckersberg han og hustruen havde i pleje, mens Eckersberg var på dannelsesrejse.

Eksterne henvisninger 

Kobberstikkere fra Danmark
Danskere i 1800-tallet
Personer fra København
Personer i Dansk Biografisk Leksikon
Distrito Federal

Distrito Federal er egentlig ikke en brailiansk delstat, selvom den oftest regnes som en sådan, men den er et føderalt distrikt, der adskiller sig fra landets øvrige stater ved at have sin egen lovgivning.

Den ligger i regionen Centro-Oeste og grænser op til Minas Gerais og Goiás.

Delstater i Brasilien
Antoine Winfield

Antoine Winfield (født den 24. juni 1977 i Akron, Ohio) en en tidligere amerikansk fodboldspiller, der spillede 14 sæsoner som cornerback i NFL, hvor han spillede for Buffalo Bills og Minnesota Vikings. Han spillede collegefootball for Ohio State University.

Winfield spillede i Buffalo fra 1999 til 2003 og nåede at deltage i 72 kampe for Bills, inden han den 8. marts 2004 skrev under på en lukrativ kontrakt med Vikings.

Antoine Winfield fylder ikke meget i landskabet (ca. 175 cm høj og ca. 81 kg tung) sammenlignet med andre amerikanske fodboldspillere, men hans spil er alligevel kendetegnet af fysisk styrke og hårde tacklinger.

Klubber 
 Buffalo Bills (1999–2003)
 Minnesota Vikings (2004–2012)

Eksterne henvisninger 

Amerikansk fodbold-spillere fra Ohio
Amerikansk fodbold-spillere fra Minnesota Vikings
Amerikansk fodbold-cornerbacks
Personer fra Akron (Ohio)
Amerikansk fodbold-spillere fra Buffalo Bills
Ceará

Ceará (CE) (udtales:sia'ra) er en brailiansk delstat, placeret i det nordøstlige 
hjørne af landet i regionen Nordeste ud til Atlanterhavet. Hovedstaden hedder Fortaleza og delstaten 
grænser op til Rio Grande do Norte , Pernambuco, Paraíba og Piauí.

Delstater i Brasilien
Privatfly

Privatfly er en folkelig, omend en noget upræcis, betegnelse for mindre fly, ejet og brugt af private piloter. Disse fly har ingen firmanavne eller logoer påmalet, og fremstår oftest i en standardbemaling påført fra fabrikken. Flyene er som regel en- eller tomotorers stempelmotormaskiner, og selvom de betegnes som privatfly, er de ofte ejet af flyveklubber eller anpartsselskaber, da det er dyrt for en enkeltperson at eje og operere et fly alene.

Udtrykket sportsfly bruges også om samme type, selvom der findes egentlige konkurrenceprægede flytyper, der mere rettelig kunne bruge denne betegnelse. Disse er små en-motorers maskiner af meget let og stærk konstruktion, som gør dem i stand til at udføre aerobatics og andre opvisnings- og konkurrencemæssige flyvninger. De har en begrænset rækkevidde, da store mængder brændstof vejer for meget, og har tit kun plads til piloten og intet andet.

 
Et privatfly kan også være et mindre jetfly, ejet af velhavere – tangerende et såkaldt forretningsfly – eller et større kommercielt fly indrettet til private formål, for eksempel har Boeing bygget flere 737-fly som privatfly.

Kilder & referencer 

Flyvemaskiner
Tved Boldklub

Tved Boldklub er en fodboldklub i Svendborgs nordlige bydel, Tved. Tved Boldklub blev startet i 1938. I starten blev spillerne nødt til at klæde om i buskene før en kamp, da de var en klub uden faciliteter. Tved Boldklub har et stadion, som hedder Tved Stadion, og der er plads til ca. 1000 tilskuere. Tved Boldklub spiller i Serie 1.

Eksterne henvisninger 
 Tved Boldklub

Fodboldklubber under DBU Fyn
Sport i Svendborg
Etableret i 1938
Svendborg TGI

Svendborg TGI eller Tved GI, var en håndboldklub i Svendborgs nordlige bydel Tved.
Den blev i 2005 slået sammen med GOG og blev til GOG Svendborg TGI.

Håndboldklubber i Danmark
TGI
Ophørt i 2005
Espírito Santo

Espírito Santo (ES) (udtales:is.'pi.ri.tu 'sɐ.tu) er en brailiansk delstat, placeret i
den sydøstlige del af landet i regionen Sudeste ud til Atlanterhavet. Hovedstaden hedder Vitória og delstaten
grænser op til Bahia, Minas Gerais og Rio de Janeiro.

Delstater i Brasilien
Lavprisflyselskab

Lavprisflyselskaber er flyselskaber, der har specialiseret sig i ruteflyvning, hvor omkostningerne forsøges holdt på et minimum, for at tilbyde billigst mulige billetter. Lavpriskonceptet omfatter typisk kun selve billetten, som sælges til meget lav pris, mens de fleste andre services skal tilkøbes, såsom indchecket baggage, mad og drikke ombord, sædevalg og eventuel personlig betjening ved ændring af billetten. På den operationelle side søger lavprisoperatøren at flyve et rutenetværk kun med punkt-til-punkt flyvninger, således at der ikke er udgifter til at overføre passagerer og baggage til forbindende fly, og selskabet har heller ikke ansvaret for at passagerer evt. ikke når et videre fly. Flyflåden holdes generelt til en enkelt type, der gør at alle piloter og kabinepersonale kan flyve enhver rute, og der er ikke behov for flere forskellige typer mekanikere og reservedele.

Mange lufthavne har for længst erkendt behovet for lavprisflyrejser, og har derfor bygget særlige lavprisflyterminaler, hvor det er billigere for disse selskaber at lade deres fly hente passagerer, mod at faciliteterne så også er mere sparsomme.

Operatører 
Lavprisflyselskaberne har eksisteret i mindre grad siden rute- og charterflyvningen begyndte, men har, især i Europa, øget deres markedsandele kraftigt fra 1990'erne og frem. Ikke mindst de to største operatører Ryanair og easyJet har ligget i skarp konkurrence, og er begge blandt de største flyselskaber i Europa, foran en række store nationale selskaber, til trods for, at de har eksisteret i en langt kortere periode.

Herhjemme flyver lavprisflyselskaber som easyJet, Ryanair, Norwegian, Vueling, Iceland Express og Blue1 og Wizz Air til danske lufthavne. Danske Sterling Airlines (senere Cimber Sterling) har forsøgt sig som lavprisselskab, men efter lang tids økonomiske vanskeligheder omstruktureres selskabet nu til at fokusere på regionaltrafikken med mindre fly, og fjerner sig dermed fra lavprismarkedet. Københavns Lufthavn, Kastrup har, i lighed med andre store lufthavne, bygget en separat lavpristerminal til denne stadigt stigende kundegruppe, kaldet CPH Go, som dog indtil videre kun har haft begrænset succes.

Flere af de traditionelle selskaber (full-fare airlines) har svaret igen på lavprisflyselskabernes indtog, og har oprettet deres egne selskaber efter samme skabelon som lavpris-operatørerne. I Danmark forsøgte SAS sig med selskabet Snowflake, men uden succes.

Luftfart
Flyselskaber
The Legend of Spyro: The Eternal Night

The Legend of Spyro: The Eternal Night, udgivet i 2007. er efterfølgeren til A New Beginning, det er det syvende spil i spyro-serien og er det fjerde spil der blev udgivet til PlayStation 2, Wii, Nintendo DS og Game Boy Advance og blev udviklet af Krome Studios.

Historien har som resten af spillene mange onde fjender, hvoraf blandt andet Gaul, som er spillets sidste boss, det er det der kan nævnes.
Spillet blev ikke taget så godt imod, som det første i The Legend of Spyro serien, på grund af sværhedsgraden lå for højt i mange menneskers øjne.

Stemmer 
Elijah Wood: Spyro
Mae Whitman: Cynder
Billy West: Sparx
Gary Oldman: Ignitus
Kevin Michael Richardson: Terrador, Sniff, Gaul
Jeff Bennett: Cyril, Mole-Yair, Scratch
Martin Jarvis: Historieskriveren (The Chronicler)
Corey Burton: Volteer,

Eksterne henvisninger 
 

Spyro the Dragon
Computerspil fra 2007
Game Boy Advance-spil
Nintendo DS-spil
PlayStation 2-spil
Wii-spil
Alice Evans

Alice Jane Evans (født 2. august 1971) er en engelsk skuespiller. Hun er mest kendt for at være den walisiske skuespiller, Ioan Gruffudds kone, men hun har også fået opmærksomhed fra pressen pga hendes usædvanlige tøjstil.

Biografi 
Evans blev født i Summit, New Jersey, USA, men voksede op i Bristol, England. 

Evans har haft tidligere haft et 8 år langt forhold til Oliver Picasso, barnebarn af maleren Pablo Picasso, og boede sammen med ham i Paris, hvor de blev forlovede. Under indspilningerne til 102 Dalmatinere mødte hun Gruffudd, og datede hinanden uofficielt indtil Evans, kort før premieren på Black Hawk Down, i et interview til Daily News, afslørede deres forhold. De blev gift den 14. september 2007 i Mexico.

Filmografi

Film 
 Dangerous Parking (2007) .... Etta
 Save Angel Hope (2007) .... Sonia Zeller
 Hollywood Dreams (2006) .... Vida
 Four Corners of Suburbia (2005) .... Susan Harris
 Fascination (2004) .... Kelly Vance
 Blackball (2003) .... Kerry Speight
 The Abduction Club (2002) .... Catherine Kennedy
 102 Dalmatinere (2000) ....Chloe Simon
 Une pour toutes (1999) .... Macha Desachy 
 Mauvaise passe (1999) .... Sue
 Monsieur Naphtali (1999) .... Caroline
 Rewind (1998) .... Helga

Fjernsyn 
 The Christmas Card (2006) .... Faith
 Au coeur de la loi – En vert et contre tous (1998).... Muriel Highsmith
 "H" – Une belle maman (year unknown) .... Ramzis kæreste
 Ragazze di Piazza di Spagna, Le (1998).... Nathalie
 Highlander (1997) .... Kyra
 Elisa top modèle (1996) ... aka Elisa, 
 Strangers''- Crash (1996) .... Charlotte

Kilder

Eksterne henvisninger 

 

Skuespillere fra England
Personer fra Bristol
Holger Bisgaard (økonom)

Holger Ludvig Bisgaard (2. februar 1864 på Frederiksberg – 19. april 1948) var en dansk nationaløkonom, historiker og sparekasseinspektør.

Holger Ludvig Bisgaard var assistent i Universitetskvaesturen til 1902. Han blev samme år dr. polit med afhandlingen Den danske nationaløkonomi i det 18. århundrede. Var desuden medlem af Nationaløkonomisk Forening. 

Bisgaard skrev en række skrifter om sparekassernes historie, bl.a. jubilæumsbogen Sparekassen for Kjøbenhavn og Omegn 1820-1920 (1920), Danmarks Sparekasser, deres Udvikling gennem 100 Aar (1910, i samarbejde med Johannes Schiødt) og Møens Spare- og Laanekasse af 1827 1827 – 3. Dec. – 1927  (1927), foruden forelæsningsbogen Penge-, Bank- og Børsvæsen Grundrids til Forelæsninger, holdte paa Købmandsskolen (1908). 

1913 blev han Ridder af Dannebrog og 1921 Dannebrogsmand.

Eksterne henvisninger 
 H.L. Bisgaard, Den store Lockout, artikel i Nationaløkonomisk Tidsskrift, Bind 3. række, 7 (1899) (kan læses på tidsskrift.dk)
 Anmeldelse af Sparekassen for Kjøbenhavn og Omegn 1820-1920 i Nationaløkonomisk Tidsskrift, Bind 3. række, 29 (1921) 4 (kan læses på tidsskrift.dk)

Nationaløkonomer fra Danmark
Historikere fra Danmark
Faglitterære forfattere fra Danmark
Riddere af Dannebrog
Embedsmænd fra Danmark
Personer fra Frederiksberg
Personer i Kraks Blå Bog (afdøde)
Dansksprogede forfattere fra Danmark
G.A. Hagemanns Kollegium

G.A. Hagemanns Kollegium er et studenterkollegium på Østerbro i København oprettet af Gustav Adolph Hagemann i 1908. Kollegiets bygning ligger i Kristianiagade 10 og er tegnet af professor Albert Jensen. Kollegiet bebos af 61 studerende med minimum 1 års studietid fuldført. Desuden er mindst to tredjedele af dem studerende ved den Polytekniske Læreanstalt (det nuværende Danmarks Tekniske Universitet) og den resterende tredjedel studerende fra andre studier heriblandt fra Kunstakademiet i København (KADK), KU og CBS.

Traditioner 
 Gamle alumners fest (GAF)
 Nye alumners fest (NAF)
 Forårskoncert
 Store Bededag og tovtrækning på Kastellet
 Gustav Hagemanns fødselsdag (Skovturen)
 Midsommerfest
 Hjemkomstfest
 Mathilde Hagemanns fødselsdag (Mathilden)
 Generalforsamlinger

Kollegiet under 2. verdenskrig 
I starten af 1945 blev kollegiebygningen benyttet som lazaret for tyske krigsflygtninge.

Kunst på kollegiet 
Kollegiet har huset en række kendte malerier, bl.a.
 P.S. Krøyers Industriens Mænd, solgt 1958 til Frederiksborgmuseet for 20.000,-
 Axel Jarls Den gryende Dag
 J.F. Willumsens Bjergbestigersken og Fysikeren.

Referencer 

Kollegier i København
Etableret i 1908
Østerbro
Ingeniør-kollegierne
Adolf Schärf

Adolf Schärf (; født 20. april 1890 i Mikulov, nu Tjekkiet, død 28. februar 1965 i Wien) var en østrigsk politiker (SPÖ), der var landets præsident fra 1957 til sin død. 

Han var uddannet jurist, og var sekretær for Nationalrådets socialdemokratiske præsident i den Første østrigske republik (1918 – 1934), og var medlem af forbundsrådet 1933-34. Efter Nazitysklands anneksion af Østrig i 1938, ariserede han i juni den jødiske advokat Arnold Eislers advokatpraksis. Schärf var i flere omgange i politisk fangenskab, og han var medlem af den østrigske modstandsgruppe O5.

Efter 2. verdenskrig blev han formand for Østrigs Socialdemokratiske Parti og medlem af Den Anden Republiks Nationalråd. Han deltog endvidere i 1955 i forhandlingerne om den Østrigske Statstraktat. I 1956 blev han vicekansler og han blev valgt til præsident i 1957 og genvalgt i 1963.

Som præsident huskes Adolf Schärf for sin værtsrolle for topmødet mellem John F. Kennedy og Nikita Khrusjtjov i Wien i 1961. Han udførte sit embede upolitisk og var samtidig agtet for sin store autoritet.

Eksterne henvisninger 

 
 Archivaufnahmen mit und über Adolf Schärf im Onlinearchiv der Österreichischen Mediathek (Reden, Interviews, Radiobeiträge)
 Schärf in "London-Information der österreichischen Sozialisten in England", #8, 15. April 1946, S. 1 – 3, anlässlich eines politischen Besuchs in London, Scan bei ANNO

Østrigs forbundspræsidenter
Politikere fra Østrig
Henrik Horstbøll

Henrik Horstbøll (født 16. november 1952) er en dansk forskningsbibliotekar og historiker.

Henrik Horstbøll blev i 1980 cand. mag. i historie fra Aarhus Universitet og fik den filosofiske licentiatgrad i historie sammesteds 1987. Han blev året efter ansat ved Universitetet som forskningstipendiat, en stilling han fungerede i til 1991.

Han blev ansat i 1994 ved det Kongelige Bibliotek som forksningsbibliotekar. Blev dr. phil i historie ved Aarhus Universitet i 1999 med disputatsen Menigmands medie. Det folkelige bogtryk i Danmark 1500-1840. En kulturhistorsk undersøgelse (udgivet på Museum Tusculanums Forlag samme år). Han fik i 2000 Kungliga Gustav Adolfs Akademien för svensk Folkkulturs pris fra Gösta Bergs Minnesfond i Uppsala for sin disputats. I 2009 blev han udnævnt som professor i bok-och bibliotekshistoria ved Universitetet i Lund, hvor han virkede frem til januar 2018. Henrik Horstbøll er ny tilknyttet Lunds Universitet som professor emeritus.

Han har skrevet en række artikler og afhandlinger om litteratur, politisk bevidsthed og idéhistorie, fortrinsvis omhandlende perioden 1600-1800, bl.a. Bogmarkedet og læserevolutionen I Danmark-Norge i det lange 18. århundrede (i Lesande og skrivande Bønder. Festskrift til Jostein Fet, 2005), Reform and Revolution. The French Revolution and the case of Denmark (i Scandinavian Journal of History, vol. 15, 1990) og Enevælde, opinion og opposition (i Historie, Jyske Samlinger, 1987).

Han har desuden skrevet kapitlet Civilisation og nation 1760-1830 i Gyldendals Danmarks historie bind 10 Historiens historie (redigeret af Søren Mørch, 1992)

Eksterne henvisninger 
 Henrik Horstbølls personside på Lunds Universitet.
 Henrik Horstbølls personside på Det Kongelige Bibliotek.
 Den bibliografiske afhandling Luxdorphs samling af trykkefrihedens skrifter 1770-1773 kan læses på Fund og forskning online .

Historikere fra Danmark
Bibliotekarer fra Danmark
Dansksprogede forfattere fra Danmark
Bourbondemokraterne

Bourbondemokraterne var et begreb som man brugte i USA fra 1876 til 1904 til at henvise til konservative eller klassisk liberale medlemmer af det Demokratiske Parti, specielt dem som støttede præsident Grover Cleveland i 1884–1896 og Alton B. Parker i 1904.  Efter 1904 gled bourbonerne væk. Woodrow Wilson, som havde været bourbondemokrat, nåede til enighed med William Jennings Bryan i 1912.

Bourbondemokraterne repræsenterede erhvervslivets interesser, støttede blandt andet jernbanen, var fortalere for laissez-faire kapitalisme (som omfattede modstand mod de protektionistiske republikanere), modsatte sig imperialisme, kæmpede for guldstandarden og mod bimetallisme. De var meget stærkt for reformbevægelser og mod korruption. Korruptionsbekæmpelsen gav dem mange af stemmerne fra de republikanske Mugwumps i 1884.

USA's politik
Goiás

Goiás (GO) (udtales:go'jajs) er en brasiliansk delstat, placeret midt i landet i regionen Centro-Oeste. Hovedstaden hedder Goiânia og delstaten grænser op til Tocantins, Bahia, Minas Gerais, Mato Grosso do Sul og Mato Grosso og omslutter Distrito Federal.

Delstater i Brasilien
Verdensarvsområder i Brasilien